Aarhuus Stifts-Tidende, 1836-03-22
Den holsteenske Stænderforsamling. Forslaget om Handelsreisende gik især ud paa, at Salg af Varer efter Prøver kun skulde være tilladt ved saadanne, hvormed Bissekram var tilladt. Med denne Jndskrænkning kunde Handel efter Prøver kun virke fordeelagtigt. At det skulde staae indenlandske Kjøbmænd frit for at skaffe sig bestillinger efter Prøver paa de Varer, hvormed de handle, hos deres Stads Beboere; at Handel efter Prøver med alle øvrige Varer kun skulde være tilladt i Stæder og Flækker, og selv der kun med handelsberettigede Kjøbmænd, paa Landet forbydes den gandske. Den tilladte Handel efter Prøver maa kun drives af de Udlændige, der have iagttaget Pas=Forskrifterne og desuden løst et Tilladelsesbeviis til Handel. For dette Tilladelsesbeviis erlægges en Recognition af 70 Rbd. til den kongl. Kasse; dette Beviis er kun gyldigt for 1 Aar, og efter Aarets Udløb skal det ombyttes med et nyt; (disse 700 Rbd. ansloges af den kongl. Commissarius til ikke fuldt 1 pCt. af en saadan Handelsreisendes Omsætning). Jndenlandske for egen Regning handlende Kjøbmand eller Reisende for indenlandske Handelshuse maae blot forsyne sig med en Attest paa stemplet Papiir, om deres Qvalitet og Opførsel naar de reise for udenlandske Huse maae de derimod løse et Tilladelsesbeviis. Slutningen af Udkastet indeholder Straffebestemmelser i Overtrædelses-Tilfælde. – Committeens Forslag blev af Forsamlingen vedtaget; det stemmede i Hovedsagen med Lovudkastet, kun havde Committeen foreslaaet en Forandring af Recognitionen til 61 Rbd., naar den Reisende kun reiste for eet Handelshuus, hvorimod Beløbet forhøies 1/2 Gang for hvert Huus, den Reisende har flere end eet; og nogle Bestemmelser og Bekjendtgjørelser fra hvert StedsToldøvrighed af Udtog af den over de Handelsreisende førte Protocol, og om Tilmeldning til Grændsetoldstæderne, hver Gang en Reisende har overtraadt Anordningen. (St. T.)Der meldes fra Pløen, at Gierningsmanden af det paa den danske Resident sammesteds for endeel Aar siden begaaede Mord nu er bleven opdaget. Det var en Gartner, som efter Mordet var flygtet til Amerika, men paa sit Dødsleie havde aabenbaret sin begaaede Forbrydelse for sin Skriftefader. Tillige har han testamenteret sin hele der erhvervede ikke ubetydelige Formue til de Personer som vare blevne uskyldig mistænkte for at have begaaet forbemeldte Mord. Mod Stykket: "Hvad ville Randers Haandværkslauge?" som forleden læstes i Randers Avis, have nu bemeldte Byes samtlige Haandværkslaug taget til Gjenmæle. "Vi ville – sige de: at Kjøbstædernes Haandværkslauge skulle opretholdes i de Rettigheder, som Loven og Kjøbstædernes Privilegier samt Laugsartikler have tilsagt os. Vi ville derimod ikke, at Landhaandværkernes ved Loven erhvervede Rettigheder skulle disse betages; men kun at ingen andre Haandværkere, end de i Lovens 31323 nævnte, maa tillades at boe i Landsbyerne. Saalænge Regjeringen ei har ophævet Kjøbstædernes Privilegier og tilintetgjort vore Laugsartikler, saalænge paastaae vi, at disse bør opretholdes. Og hvo kan vel fortænke os at vi, i Tillid til Regjeringens Naade, ønske at gjenerholde endeel af de samme Rettigheder som ved i Lovbestemmelser vare vore Forgængere forundte. Viere jo Skabninger i Skaberens Rige, der ere til forat leve og virke, og vi vide, at vor eiegode Konge ligesaalidet vil, at Landbohaandværkerne skulle ruinere os, som vi dem. (Blandt ældre Lovbud som anføres er ogsaa et af 10 Decbr. 1764, at ingen Skræder som kan forarbeide Kjøbstædklæder maatte sig paa Landet opholde under Straf af 6 Maaneders Fæstningsarbeide.) Enhver bør holde sig inden en vis Grændse, og dette skeer, naar Landhaandværkerne, der ved Lovgivningen nærmest ere bestemte for Bonden, indskrænkes til at arbeide for denne Kjøbstædhaandværkerne derimod for Jkkebønder og Kjøbstædfolk. Dette Princip, der umiddelbart udgaaer fra Kilden til Lovens 31323, haabe vi, og det med Føie, at maatte see opretholdt, saalænge vi have mindste Haab tilbage om vore Laugsrettigheders Virksomhed; vi haabe, at der fra Regjeringens Side vil blive gjort Noget for at afvende vor Undergang, og dette Noget maa være en Jndskrænkning i Landhaandværkernes udvidede Rettigheder." Erklæringen er underskrevet af Snedker Skomager=Skræder=Hattemager=Smedde=Bødker= og Bager=Laugenes Oldermænd.